Document ID: 32009R0883

REGULAMENTUL (CE) NR. 883/2009 AL COMISIEI
din 21 septembrie 2009
de modificare a Regulamentului (CE) nr. 810/2008 privind deschiderea și modul de gestionare a contingentelor tarifare pentru carnea de vită și mânzat de calitate superioară, proaspătă, refrigerată sau congelată și pentru carnea de bivol congelată
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1095/96 al Consiliului din 18 iunie 1996 privind punerea în aplicare a concesiunilor stabilite în lista CXL întocmită ca urmare a încheierii negocierilor prevăzute în articolul XXIV.6 din GATT (1), în special articolul 1 alineatul (1),
întrucât:
(1)
Articolul 2 litera (d) din Regulamentul (CE) nr. 810/2008 al Comisiei (2) alocă 5 000 de tone de carne de vită și mânzat dezosată care intră sub incidența codurilor NC 0201 30 00 și 0206 10 95 cu titlul de carne de vită bucăți de calitate superioară corespunzând unei definiții precise.
(2)
Acordul sub forma unui schimb de scrisori între Comunitatea Europeană și Brazilia în temeiul articolului XXIV.6 și al articolului XXVIII din Acordul General pentru Tarife și Comerț (GATT) din 1994 privind modificarea concesiilor din listele de angajamente ale Republicii Bulgaria și ale României în cadrul procesului de aderare a acestora la Uniunea Europeană (3) (denumit în continuare „acordul”), aprobat prin Decizia 2009/718/CE a Consiliului (4), prevede că se adaugă 5 000 de tone la contingentul alocat în conformitate cu articolul 2 litera (d) din Regulamentul (CE) nr. 810/2008 și se includ în acesta codurile NC 0202 30 90 și 0206 29 91. Acordul va intra în vigoare la 1 octombrie 2009.
(3)
Regulamentul (CE) nr. 810/2008 trebuie modificat în consecință.
(4)
Măsurile prevăzute în prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
La articolul 2 litera (d) din Regulamentul (CE) nr. 810/2008, cuvintele introductive se înlocuiesc cu următorul text:
„10 000 de tone de carne de vită dezosată care intră sub incidența codurilor NC 0201 30 00, 0202 30 90, 0206 10 95 și 0206 29 91, corespunzând următoarelor definiții:”.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 octombrie 2009.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 septembrie 2009.

Labels: 3
17